
KRETINGOS RAJONO SAVIVALDYBĖS TARYBA

ETIKOS KOMISIJOS POSĖDŽIO PROTOKOLAS

2026 m. rugsėjo 30 d. Nr. T11-4
Kretinga

Posėdis įvyko 2026-09-30   09.15–09.19 val.
Posėdžio pirmininkė – Jolanta Gedvilaitė (dalyvavo nuotoliniu būdu).
Posėdžio sekretorė – Kretingos rajono savivaldybės (toliau – savivaldybė) Bendrojo skyriaus vyr. specialistė Reda Pilelienė.
Dalyvauja Etikos komisijos nariai: Dalia Bieliauskienė (dalyvavo nuotoliniu būdu), Simas Končius (dalyvavo nuotoliniu būdu), Saulius Šopaga (dalyvavo nuotoliniu būdu), Gediminas Venckus (dalyvavo nuotoliniu būdu), Rokas Venckus (dalyvavo nuotoliniu būdu).
Nedalyvavo Etikos komisijos narė Vitalija Valančiutė.
DARBOTVARKĖ:
Dėl gauto rašto svarstymo (tęstinis).

Etikos komisijos (toliau – Komisija) pirmininkė Jolanta Gedvilaitė paskelbė posėdžio pradžią. Posėdis vyko nuotoliniu būdu. Pirmininkė įvardijo darbotvarkės klausimą, pristatė Komisijos narius ir paklausė, ar bus pasiūlymų dėl darbotvarkės. Pasiūlymų dėl darbotvarkės nepateikta.
NUTARTA. Vienbalsiai posėdžio darbotvarkei pritarta.
Komisijos pirmininkė Jolanta Gedvilaitė klausė bus nusišalinimų nuo svarstomo klausimo.
Nusišalinimų nepateikta.
1. SVARSTYTA. Dėl gauto rašto svarstymo (tęstinis).
Komisijos pirmininkė Jolanta Gedvilaitė priminė, kad Komisijos nariams elektroniniu paštu buvo pateiktas parengtas atsiliepimo administracinėje byloje Nr. eI2-15928-1064/2026 projektas.
Komisijos pirmininkė informavo Komisijos narius, kad 2026 m. rugpjūčio 18 d. gautas patikslintas Vidaus auditorių asociacijos skundas, kuriame Komisija nurodyta atsakove administracinėje byloje. Teismas įpareigojo Komisiją pateikti atsiliepimą į patikslintą skundą.
Informuota, kad ankstesniame Komisijos posėdyje buvo priimtas sprendimas kreiptis į savivaldybės administraciją dėl teisinės pagalbos ir teisininko paskyrimo. Savivaldybės administracija 2026 m. rugsėjo 16 d. raštu informavo, kad teisininkas Komisijai negali būti paskirtas, atsižvelgiant į galiojantį teisinį reglamentavimą.
Komisijos pirmininkė Jolanta Gedvilaitė pristatė Komisijos nariams parengtą atsiliepimo į patikslintą skundą projektą ir pasiūlė jį pateikti teismui, jame išdėstant Komisijos poziciją, kad pareiškėjos patikslintas skundas yra nepagrįstas ir turėtų būti atmestas, taip pat prašant į bylą įtraukti atsakovę – Vyriausiąją tarnybinės etikos komisiją (VTEK), ir išdėstant nesutikimo su patikslintu skundu motyvus bei argumentus.
Komisijos nariai pastabų ir pasiūlymų dėl atsiliepimo projekto nepateikė.
NUTARTA: Vienbalsiai (6 – už) pritarta parengtam atsiliepimo į Vidaus auditorių asociacijos patikslintą skundą projektui.
Kitų klausimų ir pasiūlymų nepateikta, pasisakymų nebuvo.
Komisijos pirmininkė Jolanta Gedvilaitė padėkojo Komisijos nariams už bendrą darbą ir paskelbė posėdžio pabaigą.
Posėdis baigtas 09.19 val.

Komisijos pirmininkė					Jolanta Gedvilaitė 

